Turinys

# Tinklelis

Čia parenkamos tinklelio nuostatos, taikomos kuriant ir perkeliant objektus.

Jei norite tai atlikti…

Atverkite pateiktį, pasirinkite LibreOffice → Parinktys Priemonės → Parinktys → „LibreOffice“ pateikčių rengyklė arba „LibreOffice“ grafikos rengyklė → Tinklelis.

## Tinklelis

Čia parenkamos dokumento puslapiuose galimo rodyti tinklelio nuostatos. Naudojant tinklelį lengviau nustatyti tikslią objektų padėtį. Tinklelį taip pat galima naudoti objektams pritraukti.

Jei aktyvinote pritraukimo prie tinklelio funkciją, bet pavienius objektus norite perkelti ar sukurti be ribojimų, laikykite nuspaustą klavišą Lyg2 – taip laikinai išjungsite pritraukimo funkciją.

### Intervalai

#### Horizontaliai

Nustatomas norimas atstumas parinktais matavimo vienetais tarp tinklelio taškų X ašyje.

#### Vertikaliai

Nustatomas norimas atstumas parinktais matavimo vienetais tarp tinklelio taškų Y ašyje.

### Papildomas dalijimas

#### Horizontaliai

Nurodomas papildomų intervalų skaičius tarp dviejų tinklelio taškų X ašyje.

#### Vertikaliai

Nurodomas papildomų intervalų skaičius tarp dviejų tinklelio taškų Y ašyje.

#### Vienodinti ašis

Nustatoma, ar tinklelio nuostatos keičiamos simetriškai abiejose ašyse. Jei parinktis pažymėta, intervalų ir papildomo dalijimo reikšmės bus vienodos ir X, ir Y ašyse.

Lapo kontekstiniame meniu yra papildomų komandų:Skaidrės kontekstiniame meniu yra papildomų komandų:

## Traukos objektai

### Traukos linijos

Atleidus pelės klavišą, tempiamo objekto kraštas pritraukiamas prie artimiausios traukos linijos.

Šią funkciją taip pat galima įjungti parinkčių mygtukų juostoje spustelėjus mygtuką Pritraukti prie traukos linijų Pritraukti prie traukos linijų Pritraukti prie traukos linijų, kai atvertas pateikties arba grafikos dokumentas.

### Puslapio paraštės

Nustatoma ar grafikos objekto kontūrą lygiuoti ties artimiausia puslapio parašte.

Kad ši funkcija suveiktų, žymeklis arba grafikos objekto kontūro linija turi būti traukos srityje.

Kai atvertas pateikties arba grafikos dokumentas, šią funkciją galima įjungti ir parinkčių mygtukų juostos mygtuku Pritraukti prie paraščių Pritraukti prie paraščių Pritraukti prie paraščių.

### Objekto rėmelis

Nustatoma ar grafikos objekto kontūrą lygiuoti ties artimiausio grafikos objekto rėmeliu.

Kad ši funkcija suveiktų, žymeklis arba grafikos objekto kontūro linija turi būti traukos srityje.

Kai atvertas pateikties arba grafikos dokumentas, šią funkciją galima įjungti ir parinkčių mygtukų juostos mygtuku Pritraukti prie objekto rėmelio Pritraukti prie objekto rėmelio Pritraukti prie objekto rėmelio.

### Objekto taškai

Nustatoma ar grafikos objekto kontūrą lygiuoti ties artimiausio grafikos objekto taškais.

Kad ši funkcija suveiktų, žymeklis arba grafikos objekto kontūro linija turi būti traukos srityje.

Kai atvertas pateikties arba grafikos dokumentas, šią funkciją galima įjungti ir parinkčių mygtukų juostos mygtuku Pritraukti prie objekto taškų Pritraukti prie objekto taškų Pritraukti prie objekto taškų.

### Traukos sritis

Čia nurodomas traukos atstumas tarp pelės žymeklio ir objekto kontūro. „LibreOffice“ pateikčių rengyklėje objektai pritraukiami tik tuomet, kai pelės žymeklis nuo traukos objekto yra ne toliau nei nurodytas traukos srities dydis.

## Objektų fiksavimas

### Kai objektai kuriami ar perkeliami

Jei parinktis pažymėta, kuriami arba perkeliami objektai bus automatiškai fiksuojami vertikaliai, horizontaliai arba įstrižai (45°). Šią funkciją laikinai išjungti galima nuspaudus klavišą Lyg2.

### Kai plečiamos kraštinės

Jei parinktis pažymėta, brėžiant stačiakampį, kai laikomas nuspaustas klavišas Lyg2, bus nubrėžtas kvadratas, kurio kraštinė lygi ilgajai stačiakampio kraštinei. Tai taip pat taikoma brėžiant elipsę – bus nubrėžtas apskritimas, kurio skersmuo lygus ilgajai elipsės ašiai. Jei parinktis Kai plečiamos kraštinės nepažymėta, kvadrato kraštinė ar apskritimo skersmuo bus lygus trumpajai kraštinei ar ašiai.

### Sukant

Kai parinktis pažymėta, grafinius objektus bus galima sukti tik čia nurodyto dydžio kampo žingsniais. Jei norėsite pasukti objektą kitokiu kampu, nei čia nurodyta, sukite nuspaudę klavišą Lyg2. Kai objektą pasuksite norimu kampu, klavišą atleiskite.

### Taškų mažinimas

Čia nustatomas kampas taškų mažinimui. Tvarkant daugiakampius gali būti patogu sumažinti jų taisymo taškus.