Turinys

# Stulpelinė ir linijinė diagrama

Pirmame Diagramos vediklio lange galite pasirinkti diagramos tipą.

Jei norite tai atlikti…

Pasirinkite Įterpimas → Diagrama...

Įterpti diagramą

## Stulpelinė ir linijinė

Stulpelinė ir linijinė diagrama yra kombinuota diagrama, kurią sudaro Stulpelinė diagrama ir Linijinė diagrma.

Galite pasirinkti vieną iš galimybių

- Stulpelinė ir linijinė. Duomenys stačiakampiais vaizduojami vieni šalia kitų, kad galėtumėte lengvai palyginti jų reikšmes.

- Sudėtinė stulpelinė ir linijinė. Duomenų reikšmės stulpeliais vaizduojami vieni virš kitų, kad galėtumėte reikšmes palyginti su kategorijos reikšmių suma.

Užvėrę diagramų vediklį galite įterpti antrinę y ašį pasirinkę Įterpimas → Ašys.

## Nurodyti duomenų sritį

Pasirinktos duomenų srities kairiausių stulpelių (arba viršutinių eilučių) duomenys vaizduojami stulpeliais diagramoje, o kitų stulpelių ir eilučių duomenys vaizduojami linija diagramoje. Tačiau galite tai pakeisti dialogo lange Duomenų sekos.

1. Pasirinkite duomenų sritį.

2. Spustelėkite viena iš parinkčių: duomenų seka eilutėse arba duomenų seka stulepliuose.

3. Patikrinkite, ar duomenų sritis turi etiketę pirmoje eilutėje, pirmame stulpelyje ar abiejuose.

## Duomenų sekos

Duomenų sekų sąraše išvardytos visos esamos diagramos duomenų sekos.

Sąrašo viršuje yra stulpeliais vaizduojamų duomenų reikšmių sritys, apačioje – linija vaizduojamų duomenų reikšmių sritys.

- Jei norite pertvarkyti duomenų sekas, pasirinkite sąrašo įrašą.

- Spustelėkite mygtuką „Pridėti“, jei norite įtraukti kitą duomenų seką po pasirinkta seka. Nauja duomenų seka bus to paties tipo, kaip ir pasirinkta seka.

- Jei norite pašalinti pasirinktą duomenų seką iš sąrašo, spustelėkite mygtuką „Šalinti“.

- Rodyklės Aukštyn ir Žemyn galite pasirinkti Duomenų sekos sąrašo įrašus. Tokiu būdu galite konvertuoti stulpelio duomenų sekas į sąrašo duomenų sekas ir atvirkščiai. Tai nepakeičia eiliškumo duomenų šaltinio lentelėje, bet keičia išdėstymą diagramoje.

## Duomenų sekų taisymas

1. Jei norite taisyti įrašo savybes, spustelėkite įrašą sąraše.

   Duomenų sričių sąrašo lauke pateikiami duomenų sričių komponentų pavadinimai ir langelių blokai.

2. Spustelėkite įrašą, tuomet galite taisyti žemiau esančio lauko turinį.

   Pavadinimas prie teksto lauku nusako esamo pasirinkimo vaidmenį.

3. Galite įrašyti sritį arba, spustelėję dialogo lango Sutraukimo arba išskleidimo mygtuką, sumažinti dialogo langą ir pasirinkti norimą lakšto sritį pele.

Į pavadinimo langelius negali būti įtraukti vaizduojami duomenys (y reikšmės).

## Kategorijų arba duomenų pavadinimų taisymas

- Įrašykite arba pasirinkite langelių bloką, kuriame yra kategorijų ar duomenų pavadinimai.

Kategorijų srities reikšmės diagramoje bus rodomos kaip ašių pavadinimai.

## Diagramos elementų įterpimas

Diagramos vediklio lange Diagramos elementai galite pasirinkti ir įterpti šiuos elementus:

- Diagramos pavadinimą

- Legendą

- Matomus tinklelius

Kitus elementus galite įterpti diagramos taisymo veiksenoje pasirinkę Įterpimo meniu komandas. Taip galite įterpti šiuos elementus:

- Antrines ašis

- Šalutinius tinklelius

- Duomenų žymes

- Statistiką, pavyzdžiui, vidurkio linijas, y paklaidos juostas, tendencijos linijas

Jei norite nustatyti kitas duomenų žymes kiekvienai duomenų sekai, galite naudoti duomenų sekų dialogo langą.

Susijusios temos

Diagramų įterpimas

Diagramos vediklis → Diagramos tipas

Diagramos vediklis → Duomenų sritis

Diagramos vediklis → Duomenų sekos

Diagramos vediklis → Diagramos elementai